Instagram: Ozoda Nursaidovaning qo‘lini so‘ragan Liil Xurramov, muhokamalar markazidagi Abdulla Qurbonov, nevarali bo‘lgan Shukurullo Isroilov

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarni e’tiboringizga havola etamiz.
Aktrisa Halima Ibragimova o‘zi uchun yaratilgan yangi obrazda muxlislariga ko‘rinish berdi.
Instabloger, teleboshlovchi va xonanda Husnora Shodiyeva aktyor Alisher Uzoqov bilan Germaniyaga, forumda ishtirok etish uchun borganini ma’lum qildi.

“Dunyo sening tog‘angmas” taronasi bilan ko‘plab muxlislarning qalbidan joy olgan xonanda Java “Ukam” nomli taronasini muxlislariga taqdim etdi.
Bollivud yulduzi Aliya Bhatt turmush o‘rtog‘i Ranbir Kapurni tug‘ilgan kuni bilan tabrikladi.

“Qaddi baland”, “Oq bulut”, “Jonim”, “Jingalamo”, “O‘ynasin” kabi va bir qancha xit taronalar ijrochisi Jahongir Otajonov 29-sentabr kuni 44 yoshni qarshi oldi.
Xonanda Shahlo Ahmedova sahifasiga yangi taronasiga klip suratga oldirish jarayonidan video joyladi.
Xonanda Rayhon Istanbul shahrining tungi manzarasini va kemada dengizni sayr qilayotgani aks etgan videoni muxlislariga namoyish qildi.
Rayhon G‘aniyeva Turkiyaga sayohati o‘z nihoyasiga yetganini va O‘zbekistonga qaytayotganini ma’lum qildi.

Bollivud yulduzi Ritik Roshan hamkasbi Saif Ali Xon bilan tasodifan ko‘rishib qolgani va birga raqsga tushgani aks etgan videoni sahifasiga joyladi.
Xonanda Feruza Jumaniyozova yangi surati bilan ko‘rinish berdi va muxlislariga kuz kelganini, bu faslning o‘zgacha tarovati borligini aytdi, Shuningdek u muxlislaridan issiq kiyinib sog‘lig‘iga e’tibor berishini so‘ragan.

Xonanda Imron yangi “Meraqsem” taronasiga ishlangan videoni obunachilariga havola etdi.
Yulduz Usmonova turmush o‘rtog‘i Mansur Agaliyev bilan Dubayga dam olish uchun jo‘nab ketdi.

Instabloger tiktoker Liil Xurramov hazil tariqasida xonanda Ozoda Nursaidovadan unga turmushga chiqishini so‘ragani aks etgan videoni sahifasiga joyladi.
Xonanda Bunyodbek Saidov Rossiyaning Moskva shahriga o‘tkazilishi rejalashtirilgan konsert dasturi yo‘l muammolari sabab qoldirilganini ma’lum qildi.
Bir qancha xit taronalar ijrochisi Shohruxxon “Ey yor” taronasidagi baqaloq obrazida tushgan suratini sahifasiga joyladi.

Salimboyvachcha aktyor Farhod Mahmudov bilan birga osh tayyorladi.
Bollivudning millionlab muxlislarga ega aktrisalaridan biri Ayshvariya Ray obunachilariga yangi suratini ko‘rsatdi.

Xonanda Ziyoda, Bunyodbek Saidova va “Dizayn” kulgi jamoasi AQSHga viza olganini va tez kunlarda u yerda muxlislari uchun konsert berishini ma’lum qildi.
Xonanda Umidaxon Turkiyaning Istanbul shahrida tushgan suratini sahifasiga joyladi.

Qiziqchi, aktyor Shukurullo Isroilov to‘rtinchi marta bobo bo‘lganini ma’lum qildi.
Gulsanam Mamazoitova Samarqandda tushgan surati bilan muxlislariga ko‘rinish berdi.

Xonanda Abdulla Qurbonov farg‘onalik paxtakorlar bilan uchrashuvda dalaga oyoq kiyimi ustidan sellofan paket kiyib kirdi. Abdulla Qurbonovning navbatdagi videosi ham muhokamalarga sabab bo‘lmoqda.
Kaniza obunachilariga yangi suratini ko‘rsatdi va inson qalbini birovga ochganida jarohat olishi mumkinligi haqida gapirdi.

Xonanda Gulsanam Mamazoitova “Qarashingda” nomli yangi taronasini muxlislariga taqdim etdi.
Xonanda Imron sahifasiga yangi suratini joyladi va muxlislariga yaxshi kayfiyat hamroh bo‘lishini tiladi.